Trelis/gawiki huggingface dataset:
Faisisteachas. Idé-eolaíocht a d'fhás san Eoraip sa tréimhse idir na cogaí domhanda (1919-39) is ea an Faisisteachas. Tá na ceannairí Faisisteacha i gcoinne an Daonlathais, an Liobrálachais agus an Chumannachais. Bhí siad de ghnáth frith-Sheimíteach chomh maith sna 1930idí. 
Tréithe.
Leag na riailréimeanna Faisisteacha go léir béim ar leith ar an Náisiúnachas agus ar ollchumhacht an stáit. Spreagadh an pobal chun a ndícheall a dhéanamh ar mhaithe leis an stát. 
Bhí deachtóir carasmatach i gceannas ar gach stát agus tacaíocht aige ó pháirtí polaitíochta amháin, ar nós na Naitsíthe sa Ghearmáin. Thóg siad a riailréim trí mheascán de bholscaireacht agus de sceimhle.
Cuireadh toirmeasc go hiondúil ar pháirtithe an fhreasúra, ar cheardchumainn agus ar thoghcháin shaora. 
Ó thaobh an gheilleagair de, lean na Faisistithe prionsabal an 'náisiúnachais eacnamaíoch". Chosnaítí an geilleagar trí chánacha a chur ar iompórtálacha, agus dhéantaí tréaniarracht táirgí a sholáthar sa tír féin. Níl an Faisisteachas i gcoinne úinéireacht ar shealúchas príobháideach ná ar ghnólacht, a fhad is atá sí ag cur le leas an stáit. Tugtar an difríocht seo mar difríocht mhór idir an Cumannachas, faoina bhfuil gach rud leis an stát, agus an Faisisteachas.
Sanasaíocht.
Tagann an focal ón ghluaiseacht a chuir Benito Mussolini chun cinn san Iodáil ó 1919 (nó 1921/1922) ar aghaidh. Ba iad na "fasces" siombail d’údarás sa tSean-Róimh. 
Ach tá ciall níos leithne ag an bhfocal, a thagraíonn do na páirtithe polaitíochta ina lán de thíortha na hEorpa a lean idé-eolaíocht a bhí cosúil leis an idé-eolaíocht a chuir Mussolini agus Adolf Hitler chun cinn, cé go raibh difríochtaí áirithe eatarthu.
Stair.
Tháinig an Faisisteachas chun cinn mar thoradh ar dhroch-choinníollacha eacnamaíocha agus sóisialta ina lán de thíortha na hEorpa sa tréimhse tar éis an Chéad Chogadh Domhanda. 
Bhunaigh Mussolini an Fasci Italiani di Combattimento ar an 23 Márta  1919.a d'éirigh an Páirtí Náisiúnta na bhFaisisteach sa bhliain 1921.
An Faisisteachas in Éirinn.
Eagraíocht pholaitiúil Éireannach den eite dheis sna 1930í ab ea An Garda Náisiúnta "(National Guard)" nó mar is iondúil Na Léinte Gorma (nó "na Léinteacha Gorma"). Ba é "Cumann Chomrádaithe an Airm (Army Comrades Assocation" as Béarla) ainm oifigiúil na heagraíochta. Athraíodh an t-ainm níos déanaí go "An Garda Náisiúnta".
Kofi Annan. Ba taidhleoir ó Ghána é Kofi Atta Annan (8 Aibreán 1938 – 18 Lúnasa 2018), a bhí ina Ard-Rúnaí ar na Náisiúin Aontaithe idir 1 Eanáir 1997 agus 31 Nollaig 2006, an seachtú ceann. Is comharba ar Boutros Boutros-Ghali ón Éigipt é agus is é an chéad Ard-Rúnaí ón Afraic Ghorm. Ceapadh é ina Ard-Rúnaí ar an 13 Nollaig 1996 agus thosaigh sé a chéad téarma ar an 1 Eanáir 1997. Bronnadh an Duais Nobel don tSíocháin ar Annan agus na Náisiúin Aontaithe le chéile ar an 10 Nollaig, 2001, mar gheall ar a gcuid oibre ar son domhan níos eagraithe agus níos síochánta.
Tháinig Ban Ki-moon ón gCóiré Theas i gcomharba ar Annan ar 1 Eanáir 2007.
The Flowers of Romance. Ba bhanna popcheoil clúiteach ó Sasana iad The Flowers of Romance. Bhí ceathrar ann: Sid Vicious, Keith Levene, Palmolive, Viv Albertine, Sarah Hall agus Jo Faull.
Eite chlé. Tugtar an Eite Chlé ar dhaoine a thacaíonn le páirtithe sóisialacha agus páirtithe cumannacha.
Las Vegas, Nevada. Is í Las Vegas an chathair is mó i Nevada, Stáit Aontaithe Mheiriceá, an chathair is mó a bhunaíodh sa 20ú haois agus lonnaíocht mór saoire, siopadóireachta agus cearrbhachais. Sa daonáireamh 2000, bhí daonra 478,438 ag an gcathair .
Bhí an daonra oifigiúil measta ag 518,313 dar leis an Biúró Daonáireamh sa bhliain 2003. Is í Las Vegas príomhbhaile Contae Clark ó bhunaíodh í sa bhliain 1909.
Úsáidtear an t-ainm Las Vegas ar a lán ceantair lasmuigh de teorannacha an cathrach. Tá 7.25% de Las Vegas Strip lasmuigh den chathair.
An tÍliad. Ba é an tÍliad (Sean-Ghréigis: Ἰλιάς:"Iliás") an chéad eipic i litríocht na hEorpa. Cumadh é san ochtú haois RCh. Tugtar cur síos ar Chogadh na Traí sa scéal seo, ag tagairt do mhórlaochra na Sean-Ghréige, mar shampla, Aichilléas agus Agaiméamnón. Deirtear gur Hóiméar a scríobh é.
Scéal.
Is eipic bhéil í eipic Hóiméir. Tá an scéalaí i mbun luas na hurlabhra, dá bhrí sin. Tá teicnící áirithe ag teastáil chun 1) cabhrú leis an éisteoir coinneáil leis an scéalaí 2) cabhrú leis an scéalaí an scéal a leanúint agus an snáithe smaointe a choinneáil 2) an dán a fhadú.
Meadaracht.
Bhain Hóiméar úsáid as an heicsiméadar dachtaileach (sé troithe). Is troigh mheadarachta í an dachtail (a tháinig ón bhfocal Gréagach a chiallaíonn ‘méar’).
Naisc.
"An tÍliad. Air chogadh na Tróighe. Aisdríghthe o Ghreag-Bhearla go ran Gaoidhilge, le Seághan, Árd-easbog Thúama." (a foilsíodh sa bhliain 1844)
An Phoblacht (dialóg). Is leabhar cáiliúil le Platón é An Phoblacht (Gréigis: Πολιτεία) a bhaineann le cúrsaí fealsúnachta agus polaitíochta. Scríobhadh é timpeall 390 RC.
Forbhreathnú.
Is é An Phoblacht an saothar is mó de chuid Platóin agus tá sé i gcruth agallaimh. Is í samhail na huaimhe, samhail chailiúil a úsáideadh. Sa chur síos seo, tá príosúnaigh gafa in uaimh agus níl solas an lae ag teacht isteach chucu. Déanann siad dearmad ar an uair nach raibh siad ina bpríosúnaigh. Sroicheann siad an chéim nach bhfuil eolas níos fearr acu agus go síleann siad gur gnáthrud é seo. Bíonn scáileanna de chruthanna le feiceáil os comhair na bpríosúnach. Ní fheiceann siad na fíor-rudaí is cúis leis na scáileanna, áfach. Pléann siad na híomhánna agus ainmníonn siad iad, cé gur scáileanna amháin atá sa "réaltacht" sin. Tá na príosúnaigh sásta lena saol mar ní féidir leo aon ní eile níos fearr a shamhlú. Éalaíonn príosúnach ón uaimh, téann amach faoi sholas an lae agus féachann ar an bhfíor-áilleacht. Tagann sé ar ais chun na bpríosúnach eile tar éis tamaill, agus míníonn cad a chonaic sé dóibh. Níl siad in ann glacadh leis an eolas sin, áfach, mar go bhfuil a chuid smaointe bunaithe go hiomlán ar a gcuid gnásanna féin. Tá na príosúnaigh eile níos compordaí leis an domhan a bhfuil taithí acu air cheana féin.
Poblacht (idirdhealú). Tá níos mó ná ciall amháin le poblacht nó leis an bpoblacht:
4 Bealtaine. Is é an 4 Bealtaine an 124ú lá den bhliain de réir fhéilire Ghréagóra nó an 125ú lá i mbliain bhisigh. Tá 241 lá fágtha sa bhliain.
8 Bealtaine. Is é an 8 Bealtaine an 128ú lá den bhliain de réir fhéilire Ghréagóra nó an 129ú lá i mbliain bhisigh. Tá 237 lá fágtha sa bhliain.
12 Bealtaine. Is é an 12 Bealtaine an 132ú lá den bhliain de réir fhéilire Ghréagóra nó an 133ú lá i mbliain bhisigh. Tá 233 lá fágtha sa bhliain.
14 Bealtaine. Is é an 14 Bealtaine an 134ú lá den bhliain de réir fhéilire Ghréagóra nó an 135ú lá i mbliain bhisigh. Tá 231 lá fágtha sa bhliain.
16 Bealtaine. Is é an 16 Bealtaine an 136ú lá den bhliain de réir fhéilire Ghréagóra nó an 137ú lá i mbliain bhisigh. Tá 229 lá fágtha sa bhliain.
19 Bealtaine. Is é an 19 Bealtaine an 139ú lá den bhliain de réir fhéilire Ghréagóra nó an 140ú lá i mbliain bhisigh. Tá 226 lá fágtha sa bhliain.
23 Bealtaine. Is é an 23 Bealtaine an 143ú lá den bhliain de réir fhéilire Ghréagóra nó an 144ú lá i mbliain bhisigh. Tá 222 lá fágtha sa bhliain.
25 Bealtaine. Is é an 25 Bealtaine an 145ú lá den bhliain de réir fhéilire Ghréagóra nó an 146ú lá i mbliain bhisigh. Tá 220 lá fágtha sa bhliain.
27 Samhain. Is é an 27 Samhain an 331ú lá den bhliain de réir fhéilire Ghréagóra nó an 332ú lá i mbliain bhisigh. Tá 34 lá fágtha sa bhliain.
Uimhir adamhach. Is éard is uimhir adamhach (Z) adaimh ann ná líon na bprótón i núicléas an adaimh sin. Is ionann uimhir na leictreon atá ag timpeallú an núicléis d'adamh shúil ar leith agus uimhir asamhach Z na dúile. 
Baineann uimhir adamhach dhifriúil le gach dúil cheimiceach, .i. is í uimhir adamhach ocsaigin a hocht (mar tá 8 bprótón sa núicléas) ach is í uimhir adamhach Nitrigín a seacht (mar tá 7 bprótón sa núicléas).
Stair.
Is í an bhrí a bhíodh leis an uimhir adamhach ná uimhir na háite ina bhfuil an dúil suite i dTábla Peiriadach na nDúl. Nuair a leag Mendeleev Tábla Peiriadach na ndúl amach an chéad uair, leag sé na dúile amach sa tábla in ord a maiseanna adamhacha agus i ngrúpaí a bhí eagraithe de réir a gcosúlachtaí ceimiceacha. Tugadh roinnt neamhrialtachtaí nó neamh-chomhoiriúnachtaí faoi deara, áfach. 
Mar shampla, bhí an cuma ann go raibh an t-iaidín agus an teallúiriam san ord mícheart agus dá mbabhtálfaí iad, go mbeadh níos mó céille ag baint leis an ord ó thaobh na n-airíonna ceimiceacha de. Ba chiallmhaire an mhaise é, mar sin, na dúile a liostáil de réir a n-uimhreacha adamhacha. Bhí an chuma ar an scéal go raibh gaol ag an uimhir leis an mais adamhach, ach, mar a léiríodh sa neamhrialtacht thuasluaite, ba léir go gcaithfí airíonna eile a chur san áireamh.
Mhínigh an taighde a rinne Henry Gwynn Jeffreys Mosley sa 1913 na neamhrialtachtaí sa seicheamh ar deireadh. Léirigh Mosley an coibhneas docht idir díraonadh x-ghathach speictream na ndúl agus a n-áit cheart sa Tábla Peiriadach. Thángthas ar an gconclúid go bhfuil baint ag an uimhir adamhach le lucht leictreach an núicléis, is é sin, lucht na bprótón. Is é an lucht a thugann na hairíonna ceimeacha don dúil, seachas an mais adamhach.
Tá dlúthcheangal idir an uimhir adamhach agus an mhaisuimhir (cé gur cheart iad a idirdhealú óna chéile). Is ionann maisuimhir an adaimh agus an líon núicléón (prótóin agus neodróin) sa núicléas adamhach. Go minic, léirítear an mhaisuimhir i ndiaidh ainm na dúile, .i. Carbon-14 (in úsáid i ndátú radacarbóin).
Leathanbhanda. Is ard-ráta tharchur sonraí é rochtain Idirlín leathanbhanda nó leathanbhanda mar 
a thugtar de ghnáth air. Tugann nasc Idirlín le leathanbhanda bunráta 512kbps don úsáideoir. 
Tá na rátaí leathanbhanda i bhfad níos tapúla ná na rátaí a thugadh móideim nasc diailithe 
nó ceangail ISDN, a ofráladh ráta 56kbps nó 128kbps, ag tús an ré idirlín sna 1990í. 
Is féidir an teicneolaíocht a úsáidtear chun leathbhanda a chur ar fáil a roinnt mar a 
leanas:
Is é atá i gceist le Líne Dhigiteach Rannpháirtí DSL nó "Digital Subscriber Line" as 
Béarla ná nasc a bhaineann úsáid as an líne gutháin atá ann cheanna. Tá dhá rogha ann chun 
ceangail a dhéanamh leis an líonra le DSL, líne shiméadrach lena bhfuil na rátaí uaslódála 
is na rátaí íoslódála den ráta céanna agus líne neamhshiméadrach, nuair is féidir ráta níos 
airde uaslódála a ofráil mar caitheann an gnáth-úsáideoir Idirlín níos mó ama ag uaslódáil.
Ofrálann na comhlachtaí seo a leanas seirbhís leathanbhanda baile in Éirinn:
Tá grúpa tacaíochta ann do thomhaltóirí atá ag iarraidh seirbhísí leathanbhanda in Éirinn a 
fheabhsú, "IrelandOffline". Cuireann siad brú ar Comreg, an rialaitheoir teileachumarsáide, praghsanna níos lú a thógáil isteach trí riaileanna nua a bhunú.
12 Meitheamh. Is é an 12 Meitheamh an 163ú lá den bhliain de réir fhéilire Ghréagóra nó an 164ú lá i mbliain bhisigh. Tá 202 lá fágtha sa bhliain.
13 Meitheamh. Is é an 13 Meitheamh an 164ú lá den bhliain de réir fhéilire Ghréagóra nó an 165ú lá i mbliain bhisigh. Tá 201 lá fágtha sa bhliain.
13 Lúnasa. Is é an 13 Lúnasa an 225ú lá den bhliain de réir fhéilire Ghréagóra nó an 226ú lá i mbliain bhisigh. Tá 140 lá fágtha sa bhliain.
Giovanni Falcone. Breitheamh Iodálach ab ea Giovanni Falcone (18 Bealtaine 1939 - 23 Bealtaine 1992) agus é ina ionchúisitheoir faoi choireanna de chuid an Mhaifia. Feallmharaíodh é sa bhliain 1992. 
Saol.
Sicileach ab ea Falcone féin, cosúil leis na fir a bhí á n-ionchúisiú aige, agus d'fhás sé suas i gceantar dearóil i bPalermo. 
Eisean a d'eagraigh na mórthrialacha - "na trialacha "maxi"" - thiar sna hochtóidí, inar baineadh admhálacha a gcuid coireanna as na céadta drongadóirí de chuid an Mhafia.
Ba é an t-ollbhrathadóir Tommaso Buscetta a chuir ar chumas Falcone an t-éacht seo a chur i gcrích. Bhí Buscetta sásta a chuid eolais a nochtadh do Falcone, toisc go raibh luiteamas aige leis an mbreitheamh mar dhuine. Bhí sé den tuairim gurbh é Falcone an t-aon duine amháin de lucht an dlí a bhí sásta labhairt leis mar dhuine cothrom ar aon dínit leis féin. 
Feallmharú.
Buama bobghaiste a mharaigh Falcone. Shéid an Cosa Nostra buama mór faoin mhótarbhealach agus Falcone ag tiomáint a chairr go dtí Aerfort Idirnáisiúnta Palermo. Fuair a bhean chéile Francesca Morvillo bás chomh maith. Agus maraíodh triúr póilíní (Antonio Montinaro, Vito Schifani agus Rocco Dicillo) sa phléasc chéanna; bhí siad i ngluaisteán eile. Ba é Giovanni Brusca a mhaidhm an t-ábhar pléasctha, agus fuair sé an t-ordú ó Salvatore "Toto" Riina.
Bhí aithne mhaith phearsanta ag Giovanni Falcone ar Paolo Borsellino, an breitheamh Iodálach eile a fuair bás ó lámh an Mhafia faoin am céanna. Inniu, tugtar Aerfort Falcone-Borsellino ar aerfort idirnáisiúnta Phalermo i ndilchuimhne ar an mbeirt fhear seo.
Il Canto degli Italiani. Is é Il Canto degli Italiani (Gaeilge: "Amhrán na nIodálach") amhrán náisiúnta na hIodáile. Tugtar Fratelli d'Italia ("A Bhráithre ón Iodáil") air freisin, nó Inno di Mameli - Iomann Mhameli. B'é Goffredo Mameli a chum an dán, thiar sa bhliain 1847, mar amhrán catha do lucht an Risorgimento. 
Nasc.
Éist le hAmhrán Náisiúnta na hIodáile ar leathanach gréasáin Uachtarán Phoblacht na hIodáile.
3 Iúil. Is é an 3 Iúil an 184ú lá den bhliain de réir fhéilire Ghréagóra nó an 185ú lá i mbliain bhisigh. Tá 181 lá fágtha sa bhliain.
13 Iúil. Is é an 13 Iúil an 194ú lá den bhliain de réir fhéilire Ghréagóra nó an 195ú lá i mbliain bhisigh. Tá 171 lá fágtha sa bhliain.
Mike Crapo. Is é Michael Dean Crapo (fuaimnithe mar "Cray-po") (rugadh 20 Bealtaine, 1951) Seanadóir na Stát Aontaithe sinsearach ó Idaho. Is ball den Pháirtí Poblachtach é.
Rugadh Crapo in Idaho Falls, Idaho. Bhain sé Baitsiléir Ealaíon amach ó Ollscoil Brigham Young sa bhliain 1973 agus Juris Doctor ó Dlí-scoil Harvard i 1977. D'fhreastail sé mar chléireach don Bhreitheamh James M. Carter, United States Court of Appeals, Naou Cuard, agus chuaigh sé ar ais go dtí Idaho agus d'oibrigh sé mar dhlíodóir i ndiaidh sín. Nuair a raibh sé ag obair mar dhlíodóir i Moscow, Idaho sna 1980í, ghlac sé páirt sa feachtais Páirtí Poblachtach de ionaid sa Oireachtas stáit. Bhí sé tofa go dtí an seanad stáit sa bhliain 1984. 
Ba bhall den seanad stáit é ón mbliain 1985 go dtí 1992, bhí sé tofa go dtí an Teach Ionadaithe na Stát Aontaithe sa bhliain 1992 agus bhí sé atofa sa bhliain 1994 agus 1996. Bhí sé tofa go dtí an Seanad na Stát Aontaithe sa bhliain 1998. Thóg sé ionad Dirk Kempthorne, (rith Kempthorne le Gobharnóir Idaho agus bhuaigh sé). Bhí Crapo atofa i 2004 le 99% den vóta aige, chuaigh an chuid eile go dtí iarrthóirí scríobh-isteach. Níor rith aon iarrthóir Seanaid eile gan freasúra ar fad i 2004. Glactar go bhfuil a shuíochán sa Seanad ar na cinn is sábháilte ann.
An Sionnach. Is réaltbhuíon dhoiléir é an Sionnach atá suite i lár Thriantán an tSamhraidh (astaireacht comhdhéanta ag na trí réalta gheala Deneb, Vega agus Altair) ar an leathsféar neamhaí thuaidh. Tugtar Vulpecula mar ainm Laidine ar an réaltbhuíon seo, rud a chiallaíonn "sionnach beag".
Stair.
Déanach sa seachtú haois déag, chruthaigh an réalteolaí Polannach Johannes Hevelius an réaltbhuíon seo. Tugadh an t-ainm "Vulpecula cum ansere" uirthi go bunúsach – sin le rá, "an Sionnach leis an nGé". Níl aitheantas oifigiúil ar an ngé go fóill, ach déantar tagairt di san ainm atá ar an réalta is gile de chuid an tSionnaigh: Anser. Léiríodh an Ghé sna seanphictiúir agus í i ngialla an tSionnaigh. "An sionnach beag" an chiall chruinn atá leis an ainm Laidine "Vulpecula", ach is é "an Sionnach" an tiontú a thugtar go coitianta air.
Miotaseolaíocht.
Ós rud é nár cruthaíodh an réaltbhuíon seo go dtí an seachtú aois déag, agus gan ach réaltaí doiléire inti, ní bhaineann aon mhiotaseolaíocht chlasaiceach leis an Sionnach.
Liosta speiceas na n-iasc a choinnítear in uisceadáin fhionnuisce. D'éirigh le líon mór speiceas uisceach oiriúnú go rathúil chun cónaí san uisceadán fionnuisce. Tugann an liosta seo roinnt samplaí de na speicis is coitianta atá le fáil in uisceadáin bhaile.
Mac Coill. I Miotaseolaíocht na nGael, ba shliocht na dTuath Dé Danann é Mac Coill (Sean-Ghaeilge Mac Cuill) mac "Cermait" mac Daghdha. Ba é a phríomhainm ná Éthur ach tugadh a leasainm dó as a dhia "Coll". Ba í Banbha a bhean chéile.
Ba iad é féin agus a dheartháireacha "Mac Cecht" agus "Mac Gréine" a mharaigh Lugh mar chúiteamh ar a n-athair. D'éirigh an triúr acu ina chomh-Ard-Ríthe na hÉireann, ag déanamh sealaíochta ar a chéile gach bliain, ar feadh fiche naoi nó tríocha bliain ag brath ar fhoinse. Na ríthe deireanacha de shliocht na dTuath Dé Danann roimh theacht na Míl Easpáine ba ea iad.
Mac Gréine. I Miotaseolaíocht na nGael, ba shliocht na dTuath Dé Danann é Mac Gréine mac "Cermait" mac Daghdha. Ba é phríomh ainm na Céthur, ach tugadh an leasainm "Mac Gréine" dó as dhia, Grian. Ba í Ériu a bhean chéile.
Mharaigh Mac Cuill agus Mac Cecht Lugh mar chúiteamh ar bás a n-n-athar. Ba chomh-Ard-Ríthe na hÉireann iad as sin amach, ag déanamh sealaíochta ar a chéile gach bliain, ar feadh fiche naoi nó tríocha bliain ag brath ar fhoinse. Ríthe deireanacha na dTuath Dé Danann an ea iad roimh theacht mhuintir Mhíl Easpáine.
Fiacha mac Delbaíth. I Miotaseolaíocht na nGael, Ard-Rí na hÉireann ba ea Fiacha (Sean-Ghaeilge Fiachu, Fiachra, Fiachna) mac Dealbhaodha na dTuath Dé Danann. 
Ba í Earnmas a mháthair, agus bhí triúr iníonacha aige trí ciorrú coil léi, Banbha, Fódhla, and Ériu.
De réir "Leabhar Gabhála na hÉireann", tháinig sé i réim agus a athair curtha as cumhacht ag "Caicher" mac "Nama", deartháir Neachtain. Deir "Annála na gCeithre Máistrí" agus Seathrún Céitinn gur chuir seisean a athair as cumhacht.
Bhí sé i réim ar feadh 10 mbliana, sular maraíodh é féin agus a nia Aoi mac Ollamain ag troid in éadan "Éogan Imber".
Máire Nic Mhaoláin. Eagarthóir, téarmeolaí, aistritheoir agus foclóirí í Máire Nic Mhaoláin. 
Rugadh agus a tógadh í i Sabhall Pádraig in aice le Dún Pádraig i gCo. an Dúin. Ar an mheánscoil i mBaile na hInse a d’fhoghlaim sí Gaeilge ar dtús. 
Ghnóthaigh sí céim onóracha sa Léann Ceilteach ar Ollscoil na Ríona in 1965, mar aon le scoláireachtaí taighde. Theagasc sí teangacha tamall i mBéal Feirste agus i Lios na gCearrbhach sular ceapadh ina taighdeoir í in Institiúid Teangeolaíochta Éireann. Fuair sí post ansin mar eagarthóir sa Ghúm, áit ar chaith sí bunús a saoil oibre ag plé le foclóireacht, téarmaíocht agus foilseacháin ilchineálacha Gaeilge. Ar na saothair sin bhí an Foclóir Gaeilge-Béarla (Ó Dónaill) agus an Foclóir Póca. D’oibrigh sí in Ollscoil Uladh fosta ar mhórthogra foclóireachta. Chuir sí an Bunfhoclóir Gaeilge-Béarla in eagar ó shin i bpáirt le hEoghan Mac Aogáin. 
D'oibrigh sí in Ollscoil Uladh agus mhúin sí modúl san aistriúchán liteartha in Ollscoil Chathair Bhaile Átha Cliath tamall. Ball oinigh í de Chumann Aistritheoirí agus Teangairí na hÉireann, agus feidhmíonn sí ar choistí éagsúla a bhaineann le litríocht agus léann na Gaeilge. 
Ar na leabhair a d’aistrigh sí tá úrscéalta agus cnuasach gearrscéalta ón Iodáilis (An Mháthair, Dialann Seansagairt, Éanlaith Fhra Angelico, Dormitio Virginis, agus I mBeagán Focal) agus cúpla gearrscéal a foilsíodh ar Ogham 2 agus 5. Tá saothair aistrithe aici ón Fhraincis agus ón mBreatnais, ón Iodáilis agus ón mBéarla.
Foilsíodh trí leabhar do dhéagóirí a d’aistrigh sí ó Bhreatnais, móide cúpla ceann d’fhoghlaimeoirí fásta. 
Le cois roinnt pictiúrleabhar ó Fhraincis, chuir sí Gaeilge ar an chéad leabhar de shraith Harry Potter, Harry Potter agus an Órchloch agus Artemis Fowl, agus ar Under the Hawthorn Tree (Faoin Sceach Gheal). 
Scríobh sí dhá bhunleabhar fosta ar athinsint ar sheanscéalta iad. 
Bíonn dánta agus ábhar eile uaithi ar na hirisí Gaeilge, agus tá cuid mhaith duaiseanna Oireachtais buaite aici thar na blianta.
Neymar. Is peileadóir gairmiúil Brasaíleach é Neymar da Silva Santos Júnior (a rugadh 5 Feabhra 1992), ar a dtugtar Neymar, a imríonn mar chliathánaí do chlub Ligue 1, Paris Saint-Germain agus foireann náisiúnta na Brasaíle. Meastar gur imreoir ildánach é, agus é in ann imirt mar thosaí láir, mar dhara thosaí, mar chliathánaí nó mar imreoir ionsaithe lár páirce ó am go chéile. Is scórálaí cúil bisiúil é agus treoraí clúiteach na himeartha, meastar é mar cheann de na himreoirí is fearr ar domhan. Tá 100 cúl ar a laghad scóráilte ag Neymar do thrí chlub éagsúil, rud a fhágann go bhfuil sé ar cheann de thrí imreoir chun é seo a bhaint amach.
Vótáladh é mar Imreoir na Bliana ag Ligue 1. Tá sé ar an tríú peileadóir is airde pá.
Luathshaol.
Rugadh é i Mogi das Cruzes, São Paulo.
Tráth dá raibh, ba pheileadóir a athair.
Sa bhliain 2003, bhog Neymar lena theaghlach go São Vicente, áit ar thosaigh sé ag imirt don fhoireann óige Portuguesa Santista
Ansin, níos déanaí, sa bhliain 2003, bhog siad go Santos, áit a ndeachaigh Neymar isteach i Santos FC.
Ag a chúig bhliain déag d'aois, bhí sé ag tuilleamh deich míle reais in aghaidh na míosa. Ansin cheannaigh a chlann a chéad shealúchas in aice leis an Vila Belmiro.
Ag a seacht mbliana déag d'aois, shínigh sé a chéad chonradh gairmiúil iomlán le Santos FC
Stíl imeartha.
Imríonn Neymar go príomha mar bhuailteoir lárnach, an dara stailceoir, an t-eascóir
Is minic a imríonn sé ar aghaidh chun cinn don chlub agus don tír araon i bhfoirmiú 4-3-3 na foirne.
Bhí sé spreagtha ag Lionel Messi, Cristiano Ronaldo, Andrés Iniesta, Xavi agus Wayne Rooney
Virgil van Dijk. Is imreoir sacair Ollannach é Virgil van Dijk (rugadh 8 Iúil 1991) a imríonn mar chúlaí láir do Learpholl agus d’fhoireann náisiúnta na hÍsiltíre. Meastar go bhfuil sé ar cheann de na cosantóirí is fearr ar domhan.
Músclóir (bitheolaíocht). Is fachtóir tras-scríofa próitéine músclóir tras-scríofa. Méadaíonn sé tras-scríobh géine nó tacar géinte. Próitéiní nasctha ADN is ea an chuid is mó de na músclóirí agus iad ag nascadh le feabhsaitheoirí nó le heilimintí spreagthóra.
Déanann an chuid is mó de na músclóirí nascadh le láthair ADN atá istigh i spreagthóir nó gar dó agus imoibriú próitéin-próitéin a dhéanamh leis an innealra ginearálta tras-scríofa (polaiméaráis ARN agus fachtóirí ginearálta tras-scríofa), rud a chabhraíonn le nascadh an innealra úd leis an spreagthóir. Tugtar an “láthair mhúsclóra” ar an láthair ADN a nascann an musclóir leis. An chuid den mhúsclóir a dhéanann imoibriú próitéin-próitéin leis an innealra ginearálta tras-scríofa tugtar “réigiún músclóra” air. An chuid den innealra ginearálta tras-scríofa a dhéanann innealra ginearálta tras-scríofa leis an músclóir tugtar “sprioc músclóra”.
Gregory Campbell. Is polaiteoir de chuid Thuaisceart Éireann é Gregory Lloyd Campbell a rugadh ar an 15 Feabhra, 1953. I mí Mheitheamh 2001, bhí sé tofa don chéad uair mar theachta parlaiminte do Doire Thoir.